## Møtebok for Trøgstad og Båstad menighetsråd

|  |  |
| --- | --- |
| **Møtedato:** | 17.03.21 |
| **Møtetid:** | 18:30 |
| **Møtested:** | Teams |

**Tilstede:** Terje Østby, Ellen Løchen Børresen, Liv Serina Dale, Even Enger, Turid Nyquist Jensen,

Tormod Jensen, Reidar Strand, Terje Stenholt

**Meldt forfall**: Lovisa Petersson, Hanne Aksberg Krogh.

**Saksliste**

**Åpning og velkomst ved Liv Serina:** "Et spirende håp" av Ulla Käll.

Ønsket oss alle velkommen til vårt første digitale møte. Og spesielt velkommen til vår nye sogneprest Reidar.

**-**

**Sak 11/21 Godkjenning av møtebok fra forrige møte, og godkjenning av innkalling til dette møtet.**

***Vedtak:*** Møtebok fra forrige møte 16.02.21 ble godkjent. Innkalling og saksliste ble også godkjent. Torils invitasjon utsettes til neste møte.

**Sak 12/21 Årsberetningen, 2020**

Forslag om utsettelse av denne til neste gang. Lettere å ta det i plenum.

**Vedtak:**

Utsettes inntil videre og til vi forhåpentlig kan treffes

**Sak 13/21 Konfirmasjon 2021**

Vi må ta en avgjørelse på om vi skal ha konfirmasjon nå i vår, eller om vi bør utsette det til september. Alternative datoer for høsten er: 4.og 5.sept i Båstad Kirke, og 11.og 12.sept i Trøgstad Kirke.

Vi innhenter informasjon fra kateket Elin og fra konfirmantforeldre.

Etter siste hendelser er det liten tvil fra kateket og foreldre som har et ønske om å utsette.

***Vedtak:*** Vi har konfirmasjonen til høsten på de alternative datoene, hvis mulig.

**Sak 14/21 Orienteringer**

***Ellen orienterer fra GU og FR*.**

GU:

- Ferdig gudstjenesteplan med tjenesteliste for påsken og ut april, så stengtes det ned igjen. Ingen gudstjenester fram til 11.april.

- Justering av ordning for hovedgudstjenesten

Mer krevende prosess når vi ikke kan møtes

Hadde planlagt samling med forsangerne for å få innspill til musikken 24.3. GU har jobbet en del med øvrige endringsforslag som bønner mm. GU må forsøke å jobbe videre selv om vi ikke kan møtes fysisk.

MR har frist 1.mai til å sende ny gudstjenesteordning til biskopen for godkjennelse. Saken sendes via prosten.

1.Pinsedag: presentasjon av liturgien i gudstjenesten

Saken skal opp på menighetsmøte med muligheter for innspill.

FR:

Har ikke hatt møte i FR siden siste MR-møte

- Renovering av Trøgstad kirke. Utskifting av murveggene innvendig noe på galeriet, under galeriet og hele sørveggen. Nytt treverk belagt med bambus og siv rundt vinduene skiftes. Øvrige murvegger blir vasket og malt. De tykke murveggene trenger ekstra lang tørketid ved maling. Ferdigstillelse av kirken innvendig er satt til 15.mai. Utvendig vil kirken bli vasket, murpuss reparert og vinduer malt.

- Utskifting av brann og innbruddsalarmer i kirkene, kapellene og menighetshusa.

***Reidar orienterer fra oppgavene til Teamet i Trøgstad*.**

Siste nedstengningen nå preger teamet. Lufta gikk litt ut av trosopplærings-medarbeiderne som har brukt mye tid til planlegging av ulike aktiviteter og i verste fall så blir det ingenting. Men de har ikke mistet motet. De står på for å prøve å få til noe konstruktivt.

De har spurt seg om alle vandringene må skrotes? De vurderer å lage en digital vandring, en video, kanskje delt i sekvenser.

Fra prestelig hold har Bent Reidar Eriksen og Reidar delt tjenester mellom seg og går omtrent annen hver uke.

Sigmund Nakkim tar over for Eriksen fra den 1. mai.

***Terje orienterer om barnehagen***

Har vært og er en tung og vanskelig tid på grunn av Koronaen. Revidering av regnskapet er ikke ferdig. Henvendelse fra foreldrerepresentanten med ønske om å fjerne noen gamle trær som er dårlige av sikkerhetsmessige årsaker. Frivillige har tatt med seg saga og gått på jobben.

Mange av de trærne som er tatt er pill råtne, så det er greit å få rydda opp.

***Orienteringssaker fra Kåre Rune Hauge via mail.***

Reidar orienterte menighetsrådet om skrivene fra prosten.

Godkjenning av prosesjonskors. Biskopen ser på prosesjonskorset som løst inventar og ikke fast inventar, og da er det prosten som kan godkjenne dette. Prosten har allerede anbefalt godkjenning, og bruk av prosesjonskorset er dermed formelt godkjent via brev.

Vi kan dermed ta prosesjonskorset i bruk.

Ny krevende fase i Covid-19 tiden.

Orientering om dagens situasjon. Hvilke regler gjelder. Ta vare på hverandre, frivillige og ansatte.

**Sak 15/21 Eventuelt**

**Søknad om bidrag til 17. mai produksjon på nettet.**

Fellesrådets administrasjon har sendt brev der de ber alle menighetsrådene om 2.000,- kr hver som et bidrag til en digital sending. Litt spørsmålstegn ved at det ikke er tydelige budsjetter, slik at vi kan se hva pengene går til.

**Vedtak:**

Vi bidrar gjerne med 2000,- kr, men vi ønsker budsjett på denne sendingen for å få en forståelse av hva pengene går til.

-

**Forandre dato av neste møte i MR.**

Utsettelse av neste møte i Menighetsrådet til den 21. april. Det gir GU litt mer tid til sitt arbeide med ny gudstjenesteordning, og vi kan da ha Årsmøte / Menighetsmøte den 25.april, rett etter gudstjenesten.

Gudstjenesteutvalget er takknemlige for litt mere tid. Og vi i menighetsrådet er veldig glade for at GU gjør den jobben de gjør.

**Vedtak**: Endre menighetsrådsmøtet fra 14.04.21. til 21.04.21 og arrangere et Årsmøte/Menighetsmøte den 25.04.21.

**Terje avsluttet møtet:** "Fotspor" av Ragnhild Bakke Waale

Møtet hevet klokka: 19:45

Liv Serina Dale Even Enger

Leder i rådet sekretær i rådet